Saver Gatt, l-Assistent Surmast tal-Banda San Gorġ Martri (1916-1980) Kitba ta' Marv Grace Agius nċe Gatt Saver Gatt, u bħalma jafuh ħafna 'Il-Filosfu Naturali', għax hekk kien isejjaħlu l-Imħallef George Schembri, wieħed mill-ħbieb tal-qalb tiegħu, twieled Ħal Qormi nhar il-11 ta' Jannar 1916. Huwa bin Alfred Gatt (kuġin ta' Dun Alfred Gatt) u Maria Grazia Mifsud. Iżżewweġ ta' 36 sena lil Ġorġa Mangion, u kellhom żewġ ulied: tifel u tifla li ġew imsemmija għall-ġenituri tiegħu. Tfulitu għaddieha hieni ma' zijietu: 1 xebbiet u ġuvintur illi rabbewh peress li safa iltim ta' disa' snin. Kienu hu u ħuh iżgħar minnu, Karmenu, magħruf għall-għarfien tiegħu fuq l-arkitettura - me tal-knejjes. Lil Saver — ilvent u jittanta Marv Grace Agius nċe Gatt x-xemx għaddejja — kulħadd kien jafu u jħobbu għan-natural sabiħ li kellu: mill-għalliem tiegħu, sa tifel illi kien jaqsam il-bank tal-iskola miegħu. Dan it-tifel kien Dun Ġerald Frendo, il-Monsinjur. Sat-tfal tat-triq fejn trabba kienu jkunu mdaħħlin miegħu f'xi praspural Darba qagħdu jistennew fuq ċint għoli lir-raġel li jbigħ il-ħut tal-ilma ħelu fil-vażetti, u kif miskin wasal taħthom tefgħulu żewġ ġebliet kbar, u trid tara lill-ħut jaqbeż fl-art fil-qilla tax-xemx. Saver kiber u rabba l-għaqal, imma n-natural baqa' hemm, bħal ta' kulħadd. Xorta baqa' ċajtier u xorta baqa' jittanta lil kull min ifettillu, iżda baqa' li fejn tarah, bi klikka ta' nies imdawrin miegħu; speċjalment il-ħabib tal-qalb tiegħu Dun Ġwakkin Schembri. Erħilu jirrakkonta l-istejjer u l-oħrajn mifqugħin bid-daħk, ikun fejn ikun, imma l-iżjed fuq iz-zuntier tal-knisja ta' San Ġorġ u ħdejn l-Azzjoni Kattolika, fejn Dun Peppin u sħabu kienu jkunu jistennewh fuq ix-xwiek. Ta' età ftit ikbar wera interess lejn il-mużika, u ħareġ idoqq il-klarinett mal-banda San Ġorġ Martri fejn ġieli kien idoqq solista, u aktar tard laħaq Assistent Surmast tal-istess banda li kienet tant għal qalbu. F'sena minnhom, Saver ħareġ idoqqu l-akbar numru ta' aljievi kemm ilha mwaqqfa l-banda, fosthom is-Surmast Abel J. Mizzi. Ħabb sengħetu iktar mill-mużika, għax baqa' jaħdem il-ħadid sakemm V-ŻR 7 Ġess 3 Saver Gatt ħareġ idoqq il-klarinett mal-banda San Ġorġ miet fit-3 ta' Frar 1980. Ħalla tifkiriet ta' xogħol tal-ħadid lill-membri tal-familja li jgħożżuhom daqskemm għożżew lilu u t-tifkira tiegħu. L-aktar komiku li kellu għal qalbu kien Charles Chaplin, u l-aktar politiku li ħabb kien Winston Churchill. Iżda l-aktar professjoni ta' nies li fittex fil-ħajja tiegħu, bla dubju kienu s-saċerdoti, għax ħalla sensiela ta' qassisin illi għadhom isemmuh sal-ġurnata tal-lum. Nota: Din il bijografija, miktuba fuq biċċa karta minn Marv Grace Agius, dwar l Assistent Surmast tal-Banda San Ġorġ, instabet b'kumbinazzjoni minn Sergio, iben l-awtriċi, waqt li kien qed ifittex fil-kkaxen tad-dar ta' ommu. Jidher li Dun Ġwakkin Schembri kien qabbad lil Marv Grace Agius biex tikteb kelmtejn fuq missierha, Saver Gatt, li kien assistent surmast tal-banda. Is Sinjura Agius mietet fit-13 ta' Marzu 1997.